da da da da da da nb da da da da da da en en
Brett Mulder vender tilbage - Svanholm Cricketklub
Onsdag d. 3. august 2022 kl. 22:06 af Henrik Pfaff
Vores måske mest populære udenlandske træner Brett Mulder vender tilbage.
Australieren var spillede træner hos os i 2011, 2012 og 2013 og er nu gået på en tidlig pension -han er ikke mere end omkring midt i halvtredserne - og har tilbragt sommeren i Belfast sammen med sin kone, der har familie i Nordirland. Hans søn Jakob, som spillede som dreng for os og allerede dengang gjorde indtryk med sine legbreaks, var en fremtrædende spiller for det irske landshold i 2016-2018, hvor han spillede 18 kampe i forskellige formater, men er rejst hjem til Australien.
Vi blev jo forladt af dette års spillende træner Roy Kaia, der tog næsen på os efter en måneds tid, hvor han fik lov at rejse hjem til faderens sygdom og senere død. Men i stedet for at vende tilbage brugte han kontrakten med os til at forhandle en højere løn hos Zimbabwes cricketforbund og blev væk uden at meddele et ord.
Vores egen altid trofaste Zishan Shah har taget over, men lidt inspiration og hjælp udefra er ikke at foragte.
Så vi spurgte Brett om han kunne tænke sig at henlægge en del af sin og konens sommerferie til København, hvor vi har en lejlighed til rådighed efter Roy Kaias exit.
Så fra 12. august og to uger frem vil Brett på ulønnet basis være inspirator for vores spillere. Han skal ikke spille.